**Convocatòria SICUE 2023-2024. Instruccions**

ABANS D'ANAR-TE'N

* Accepta la plaça a través de [ENTREU](https://webges.uv.es/uvEntreuWeb/). Selecciona “Estudiants/Mobilitat/Expedient SICUE/Accedir al procediment”. Has de tindre preparades les dades d'una persona de contacte (nom i cognoms, telèfon, e-mail) a qui puguem avisar en cas de què tingues alguna situació d'emergència.
* Acord Acadèmic (contracte d’estudis). És imprescindible que l'estudiant emplene el Contracte d'Estudis a través del [*Portal Serveis Estudiants*](https://webges.uv.es/uvPortalUVWeb/) (Programes d'Intercanvi amb altres universitats=> Confeccionar Contracte d'Estudis) i arreplegue la signatura del coordinador/a de la UV i del degà de la seua facultat. Cal tindre l’Acord Acadèmic confeccionat i tancat pel coordinador/a abans de què s'obriga el període de matrícula. D'aquesta manera podràs automatricular-te. Per últim, la normativa de la CRUE diu que l’Acord Acadèmic s’ha de signar amb SIGNATURA ELECTRÒNICA.

[Tutorial sobre el Contracte d'Estudis](https://www.uv.es/webrelint/1_Programa_Erasmus_Estudis/1_4_Documents_Utils/1_4_5_Curs_2015_2016/Tutorial_Contracte_Erasmus_Estudis.pdf)

L’estudiant/a i el coordinador/a de la teua titulació en València han d’haver signat l’acord acadèmic (electrònicament) fins a principis de juliol. Busca informació sobre el pla d’estudis de la universitat de destinació en la seua pàgina web. Has d’arreplegar la signatura del coordinador de destinació abans d’incorporar-te a la universitat de destinació. Envia-li’l per correu electrònic, normalment el coordinador de la universitat de destinació te’l tornaran signat o et dirà que te’l signa en arribant.

* Matricula't de tants crèdits internacionals (coneguts com crèdits "16.000") com crèdits (de UV) consten en l’Acord Acadèmic. Segueix les instruccions de la teua Secretaria. Confecciona el contracte d’estudis i demana al teu coordinador que el tanque abans del 15 de juliol. Si tens el contracte d'estudis tancat et podràs "automatricular", en cas contrari has de fer matrícula presencial en la Secretaria de la teua facultat o escola.

EN ARRIBAR A LA UNIVERSITAT DE DESTINACIÓ:

* Registra la teua arribada en l'Oficina de Relacions Internacionals de la universitat de destinació, demana el "[Certificat d'arribada o incorporació".](http://www.uv.es/webrelint/3_Programa_SICUE_SENECA/3_1_Estudiants_de_la_UV/3_1_2_Documents_utils/2020_2021/Impreso%20F%20Certificado%20de%20Llegada)
* Si no ho has fet per correu electrònic, confirmeu el vostre Acord Acadèmic (Contracte d'Estudis) amb el coordinador/a de la universitat de destinació. Ha d'estar signat pels dos coordinadors (Universitat de València i universitat de destinació).
* “Puja" els dos documents (Certificat d’arribada i Acord acadèmic) a [ENTREU](https://webges.uv.es/uvEntreuWeb/) accedint a "El meus tràmits" => “Expedient SICUE” després que la teua acceptació haja sigut validada. Segueix les instruccions d’aquest [Vídeo tutorial](http://www.uv.es/webrelint/1_Programa_Erasmus_Estudis/1_4_Documents_Utils/2022-2023/Annexar%20documents%20entreu) o les d’aquest [Tutorial en paper](http://www.uv.es/webrelint/1_Programa_Erasmus_Estudis/1_4_Documents_Utils/2022-2023/ANEXAR%20O%20CONSULTAR%20Entreu)
* Matriculeu-vos seguint les instruccions de la universitat de destinació.

ABANS DE LA TEUA TORNADA:

* Demaneu el [Certificat d'Estada](http://www.uv.es/webrelint/3_Programa_SICUE_SENECA/3_1_Estudiants_de_la_UV/3_1_2_Documents_utils/2020_2021/Certificat_estada_sicue) a la Oficina de Relacions Internacionals de la universitat de destinació. Hi ha de constar clarament la data d'incorporació i la data de tornada; no ha de tindre cap borrall ni ratllats; la data d'expedició ha de ser el més pròxima possible a la data de finalització. En els 15 dies següents cal pujar el Certificat d'Estada degudament signat i segellat per la universitat de destinació a [ENTREU](https://webges.uv.es/uvEntreuWeb/) "El meus tràmits" => “Expedient SICUE”

ALTRES DOCUMENTS:

* La majoria d’universitats demana que l'estudiant o estudianta faça una sol·licitud i, de vegades, que envie determinada documentació. Consulteu, al respecte, la web de la universitat de destinació. Normalment, rebreu un correu de la universitat de destinació amb les instruccions necessàries.
* [Imprés de renúncia](https://www.uv.es/uvweb/universitat/ca/relacions-internacionals/relacions-internacionals/programa-sicue/estudiants-uv/documents-utils-1285846959802.html). Si no voleu realitzar l’estada SICUE, cal que ens ho comuniqueu el més aviat possible i sempre abans de l’inici del curs 2022-2023 per tal d'evitar qualsevol tipus de penalització. La renúncia es realitza per escrit, pots enviar el pdf a sicue.outgoing@uv.es o presentar-lo a través del [Registre General de la Universitat de València](http://www.uv.es/uvweb/registre-general/ca/presentacio-1285868559078.html).
* Tots els documents que necessites te’ls pots descarregar en

[www.uv.es](http://www.uv.es)/relint →Programa SICUE→[Documents útils](http://www.uv.es/uvweb/universitat/ca/relacions-internacionals/relacions-internacionals/programa-sicue/estudiants-uv/documents-utils-1285846959802.html)

ALTRA INFORMACIÓ

**• Ajudes econòmiques**.Per a la convocatòria SICUE del curs 2023-2024 no està prevista cap ajuda econòmica. En conseqüència, cada estudiant seleccionat haurà de buscar les seus pròpies formes de finançament i fer la seua pròpia recerca de possibles ajudes.